kurz nach em ässe ischs dän voll los gange mit dä action!! uf eimal gseh mer blauliecht hinder dä bäum,mir gad all liislig gsi u musik abedreit wil mir agno händ die sind ez wäge eus da.es isch nähmli verbote füür am strand z'mache und die einte säget au es segi verbote zum am  strand übernachte(die einte säget zwar es segi nöd verbote eifach gfährlich) mir händ dän gseh wie polizei zu eusne mietautos sind und mit dä taschelampe inezündet hät.drum hämer eus dän au entschiede das es paar vo eus füre go luege müend und mit däne go rede. 4 sind gange u händ eus no zuegrüeft mir söllet s'füür zuedecke u sache chli verstecke.das hämer natürli gad gmacht und dän druf gwartet das die andere wieder zrugchömed.wos ändlich cho sind hät sich usegsellt das polizei gar nöd wäge eus cho isch.si  sind wäge lüüt cho wo hinder eus uf em berg gsi sind und sos gmorset händ. mir händ die lüüt scho gseh mit dä taschelampe uf em berg obe,aber mir währet nie uf die idee cho das die hilf bruchet:S vo eus us hämer dän natürli en super platz gah zum alles mitverfolge. wie es paar lüüt däne entgäge glofe isch und dän au no en helikopter cho isch zum däne dä wäg zeige.hät mega cool usgseh wo dä heli über s'meer gfloge isch u das so mit em schiiwerfer belüchtet hät. nachdem die lüüt dän grettet worde sind simer is  bett da es dän doch au scho 12i gsi isch.